CELEX: 32015D2312
Language: sl
Date: 2015-11-30 00:00:00
Title: Sklep Sveta (EU) 2015/2312 z dne 30. novembra 2015 o podpisu, v imenu Evropske unije, in začasni uporabi Sporazuma o partnerstvu o trajnostnem ribištvu med Evropsko unijo in Republiko Liberijo ter njegovega protokola o izvajanju

12.12.2015   
            
            
               SL
            
            
               Uradni list Evropske unije
            
            
               L 328/1
            
         SKLEP SVETA (EU) 2015/2312
   z dne 30. novembra 2015
   o podpisu, v imenu Evropske unije, in začasni uporabi Sporazuma o partnerstvu o trajnostnem ribištvu med Evropsko unijo in Republiko Liberijo ter njegovega protokola o izvajanju
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Unija in Republika Liberija sta na podlagi pogajanj sklenili Sporazum o partnerstvu o trajnostnem ribištvu (v nadaljnjem besedilu: Sporazum) in Protokol o izvajanju Sporazuma (v nadaljnjem besedilu: Protokol), s katerima se plovilom Unije dodelijo ribolovne možnosti v vodah, v katerih Republika Liberija izvaja svojo suverenost ali pristojnost.
            
         
               (2)
            
            
               Pogajanja so bila uspešno zaključena in Sporazum ter Protokol sta bila parafirana 5. junija 2015.
            
         
               (3)
            
            
               Člen 15 Sporazuma in člen 12 Protokola določata začasno uporabo Sporazuma in Protokola od datuma njunega podpisa.
            
         
               (4)
            
            
               Sporazum in Protokol bi bilo treba podpisati, in do zaključka postopkov, potrebnih za njuno sklenitev, bi ju bilo treba uporabljati začasno –
            
         SPREJEL NASLEDNJI SKLEP:
   Člen 1
   Podpis Sporazuma o partnerstvu o trajnostnem ribištvu med Evropsko unijo in Republiko Liberijo ter njegovega protokola o izvajanju v imenu Unije se odobri s pridržkom sklenitve navedenega sporazuma in Protokola.
   Besedili Sporazuma in Protokola sta priloženi k temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma in Protokola v imenu Unije.
   Člen 3
   Sporazum in Protokol se začasno uporabljata od njunega podpisa do zaključka postopkov, potrebnih za njuno sklenitev.
   Člen 4
   Ta sklep začne veljati na dan sprejetja.
   
      V Bruslju, 30. novembra 2015
      
         
            Za Svet
         
         
            Predsednik
         
         É. SCHNEIDER